Tamale, Ghana

**Tamale** (Dagbani: [ˈtamali]) be de capital city of de Northern Region of Ghana. Ebe Ghana ein third largest city, plus a population of 371,351 people (as of 2010). Na dem rank de city de fastest-growing city insyd West Africa. Tamale dey locate insyd de Kingdom of Dagbon, Ghana ein oldest Kingdom. Major ethnic groups wey dey reside insyd Tamale be Dagomba, Gonja, Mamprusi, Akan, den Dagaaba.

## Demographics
As of de 2010 census, Tamale get a population of 371,351 people, a 60.6% increase from de last census. De city dey make up of chaw different ethnic groups wey de majority be de Dagombas. Oda groups wey dey live insyd de area dey include de Gonjas, Mamprusis, Akan, Dagaabas den oda groups wey komot de Upper East Region. 90.5% of de population be Muslims, wey Christians dey follow, spiritualists den traditionalists.

## Education

De wey dey follow be a list of senior high schools, colleges, den universities insyd Tamale:

## Transportation

### Air

Tamale be served by Tamale International Airport. Dey locate about  from downtown Tamale, de airport be mainly used by commercial airlines such as Africa World Airlines den Passion Air wich be de operational companies per as of 2024. Dem dey run regular flights between Tamale den Accra ein Kotoka International Airport, along plus oda regional capitals.

### Rapid transport
Der be public transports from Tamale to major cities such as Kumasi, Accra, Mim, Ahafo, Cape Coast, Sunyani, Takoradi, Tema, Ho, Wa, Bolgatanga, Elubo, Aflao, den Techiman. Dem be operated by Tamale ein bus rapid transit system, *tro-tro*, MetroMass, STC Bus Lines, den oda privately owned bus companies.

### Buses den taxis

Na for de past dem dey use taxis make e be one of de most popular means of getting around Tamale for visitors to de town til de arrival of de tricycles, dem popularly dey bell 'Mahama-Cambuu' anaa 'yellow-yellow'. E rise to popularity secof ebe cheaper dan de taxi despite ebe more dangerous. De popular means of travel give locals however be motorbike. Motorbikes be de most used means of transport give de locals. Insyd 2024, na a record of 600,032 locals dey possess motorbikes. Anoda means of transport be huge buses such as intercity STC, VIP, VVIP among odas wey dem dey use dese buses every day.

## Geography
### Metropolitan area

Tamale dey locate insyd Tamale Metropolitan District, wich get an area of about . De district dey border de Sagnarigu District to de west den north, Mion District towards de east, East Gonja District to de south den de Central Gonja District towards de southwest.

### Climate
Tamale get a tropical savanna climate (Köppen climate classification *Aw*).

#### Climate change

Climate change dey threaten de livelihoods of Tamale residents secof droughts, floods, den heatwaves wey cam turn more common. Dis dey hinder farmers dema ability make dem farm secof dem dey hia consistent rainfall give dema crops make dem survive. Der be national policies den intervention from NGOs make dem make sure say de impact from climate change insyd de area be minimal.

## Sisto cities
De following dey show de cities wey Tamale dey twin plus:

## Notable people
* Mubarak Wakaso, professional footballer
* Haruna Iddrisu, Member of Parliament for Tamale South
* Abdul Majeed Waris, professional footballer
* Fancy Gadam, Afro-pop den dancehall artist
* Mahamudu Bawumia, politician
* Sheikh Bayan Basha, Islamic preacher
* Alhassan Suhiyini, politician
* Inusah Fuseini, politician
* Alhassan Bashir Fuseini, politician
* Mona 4Reall, Socialite, model, musician, den businesswoman
* Maccasio, Hip-hop, hip-life artist den entrepreneur
*Ibrahim Mahama, artist

## References

## External links

* Official website